Дэпутацкая дзейнасць своеасаблівая, часта не хапае ведаў нават звычайным дэпутатам. Наш гарсавет падчас апошніх выбараў абнавіўся на 40 %. Я сам навічок у гэтай дзейнасці, і мне таксама прыйшлося чамусьці вучыцца. Усе павінны ведаць асновы дзейнасці дэпутата — нарматыўную базу, умець складаць планы работ, даваць справаздачу выбаршчыкам, правільна рабіць дэпутацкія запыты і звароты і гэтак далей. Таму мы вырашылі зрабіць школу дэпутата.